વ્હાઇટ હાઉસ તરફથી એક રીડઆઉટ જાહેર કરવામાં આવ્યું છે. બુધવારે જાહેર કરવામાં આવેલા રીટઆઉટ અનુસાર ઓબામાએ ફોન પર પીએમ મોદી સાથે વાત કરી તેમને તેમના સહાકર બદલ ધન્યવાદ કહ્યું હતું. સાથે જ ઓબામાએ બંન્ને દેશો વચ્ચેના ડિફેન્સ, સિવિલ-ન્યૂક્લિયર એનર્જી અને બંન્ને દેશો વચ્ચે સંપર્ક વધારવા માટે કરવામાં આવેલા પ્રયાસોની સમીક્ષા કરવા બદલ પણ આભાર માન્યો હતો. તેઓ વર્ષ 2015માં ગણતંત્ર દિવસના કાર્યક્રમમાં મુખ્ય અતિથિ તરીકે ભારત આવ્યા હતા, એ સમયને તેમણે યાદ કર્યો હતો. સાથે તેમણે વડાપ્રધાનને ભારતના 68માં ગણતંત્ર દિવસની શુભકામનાઓ પણ પાઠવી હતી.